স্টাফ রিপোর্টার ॥ হবিগঞ্জ সদর উপজেলার কাশিপুর গ্রামে আলোচিত স্বপন হত্যা মামলার আসামী ছালামত মিয়া (৪০) কে গ্রেফতার করেছে পুলিশ। গতকাল বৃহস্পতিবার বিকেল ৫টার দিকে কোর্টস্টেশন পুলিশ ফাড়ির ইনচার্জ পুলিশ পরিদর্শক গোলাম কিবরিয়া হাসানের নেতৃত্বে একদল পুলিশ সদর উপজেলার কাশিপুর গ্রামে গোপন সংবাদের ভিত্তিতে অভিযান পরিচালনা করে তাকে গ্রেফতার করে। সে ওই গ্রামের মৃত মঞ্জব আলীর ছেলে। পুলিশ জানায়, প্রায় ৬ মাস পূর্বে সদর উপজেলার কাশিপুর গ্রামে জমি সংক্রান্ত বিরোধকে কেন্দ্র করে ছালামত মিয়ার নেতৃত্বে ওই গ্রামের ছুরত মিয়ার ছেলে স্বপন মিয়াকে হত্যা করা হয়। এ ঘটনায় ছুরত মিয়া বাদী হয়ে হবিগঞ্জ সদর থানায় একটি হত্যা মামলা দায়ের করেন। এ ব্যাপারে কোর্ট ষ্টেশন ফাড়ির ইনচার্জ (পুলিশ পরিদর্শক) গোলাম কিবরিয়া হাসান গ্রেফতারের ...